**7.Mednarodni filozofski Simpozij Miklavža Ocepka**

**»Dogodek poteka pod častnim pokroviteljstvom predsednika Republike Slovenije Boruta Pahorja«**

V sodelovanju s Cankarjevim domom in občino Črnomelj

**Dr. Alastair Hannay** (rojen 1932) je častni profesor na Univerzi v Oslu. Izobrazil se je v Edinburgu, kjer je njegovo zgodnje zanimanje za filozofijo zbudil John Macmurray, in v Londonu, kjer je študiral pri A. J. Ayerju in Bernardu Williamsu. Hannayjeva knjiga *Javnost* (2004) prinaša več Kierkegaardovih vpogledov v sodobno politično življenje in preučuje vlogo »javnosti« kot občinstva pa tudi političnega udeleženca. Hannay je tudi član ekipe, ki prevaja Kierkegaardove revije in zvezke.

**Pater Karel Gržan** je bil rojen leta 1958 v Celju. Po končani Srednji gradbeni tehniški šoli je vstopil v red bratov kapucinov. Diplomiral je na Teološki fakulteti v Ljubljani (1984) in bil 1985 posvečen v duhovnika. Dve leti zatem je opravil magistrski študij. Leta 2003 je bil na Filozofski fakulteti v Ljubljani promoviran v doktorja znanosti s področja literarnih ved. Poleg pisanja o problemski tematiki in stiskah sodobnega človeka piše knjige za otroke, mladino in odrasle. Redno piše članke za revijo Ognjišče in otroško revijo Mavrica, občasno za razna glasila, zbornike, lokalne časopise. Je gost na številnih okroglih mizah, predavanjih po šolah, kulturnih domovih in drugih ustanovah.

**Dr. Jasna Koteska** (Skopje, 1970) je makedonska pisateljica, filozofinja ter redna profesorica

literature, teoretske psihoanalize in spolnih študij na Univerzi sv. Cirila in Metoda v Skopju. Objavila je več kot dvesto petdeset člankov na različne teme, vključno z intimnostjo, sanitarijami, travmo, gnusom, *ressentimentom*, kretnjami in ponavljanjem, ki so bili prevedeni v angleški, nemški, slovenski, srbski, bolgarski, turški, albanski, slovaški, madžarski, romunski, grški in druge jezike. Je nacionalna voditeljica v več mednarodnih projektih humanističnih in družbenih ved akademske mreže v Nemčiji, Švici in drugod. Ukvarja se z literaturo in filozofijo 19. stoletja ter je članica Srednjeevropskega raziskovalnega inštituta Soerena Kierkegaarda v Ljubljani.

**Dr. Primož Repar** je študiral filozofijo in zgodovino na Univerzi v Ljubljani, kjer je tudi doktoriral iz Kierkegaarda leta 2009. Je pesnik, filozof, prevajalec, urednik in založnik. Je avtor 27 knjig, med drugim pa sistematično prevaja Kierkegaardova dela v slovenščino. Doslej je knjižno izšlo sedem njegovih prevodov Kierkegaarda. Je soustanovitelj založbe KUD Apokalipsa, ki jo od vsega začetka tudi vodi. Koordinira Mednarodni filozofski simpozij Miklavža Ocepka in mednarodni projekt Revija v reviji. Za eseje *Spisi o apokalipsi* (2000) je bil nominiran za Rožančevo nagrado, za pesniško zbirko *Stanja darežljivosti* (2008) pa za Jenkovo. Za svoje delo je prejel več odmevnih nagrad v tujini, njegove pesmi, študije in eseji pa so prevedeni v dvajset jezikov. Knjižno je izšel v slovaščini, češčini, srbščini, makedonščini, črnogorščini, angleščini ter francoščini. Od leta 2013 je direktor Srednjeevropskega raziskovalnega inštituta Soerena Kierkegaarda Ljubljana.

**Dr. Thomas Menamparampil** (rojen 1936 v Palaju v Indiji) je trenutno apostolski upravitelj škofije Jowai, ki ga je leta 2014 imenoval papež Frančišek. Enajst let je bil škof Dibrugarha in dvajset let nadškof Guwahatija. Leta 2006 je bil izvoljen za predsednika regionalne škofovske konference severovzhodne Indije. 2008 je bil izvoljen za predsednika komisije za izobraževanje in kulturo. Menamparampil je bil posrednik v sporu med različnimi etničnimi skupinami v zvezni deželi Assam in koordinira »skupno ekumensko mirovno ekipo«, ki je zavezana dialogu v severovzhodni Indiji in se je izkazala za učinkovito organizacijo pri reševanju lokalnih sporov. **Nadškof Manamparampil je bil leta 2011 nominiran za Nobelovo nagrado za mir.** Njegova nominacija je priznala njegovo stalno zavezanost miru, spravi in ​​stabilnosti v severovzhodni Indiji, območju, polnem teritorialnih in etničnih sporov.

**Dr. Abrahim K. Khan** je profesor na Kolidžu sv. Trojice Univerze v Torontu, kjer je tudi direktor podiplomskega programa (Divinity) in sodelavec Oddelka za religijo. Je sklicatelj Kierkegaardovega kroga na Kolidžu sv. Trojice, poglavitni član odbora programske enote za Kierkegaarda, religijo in kulturo Ameriške verske akademije in urednik *Toronto Journal of Theology*.

**Dr.** **Nadežda V. Gonocka** Nadezhda V. Gonotskayaje redna profesorica na oddelku Fakultete za filozofijo in humanistiko na državni univerzi Lemonosov v Moskvi. Bila je predsednica odbora mladih znanstvenikov na isti ustanovi. Je glavna urednica letnega zbornika *Eseji o filozofiji* ter odgovorna urednica *Raziskovalca. Evropske revije humanistike in družbenih ved*. Poučuje zgodovino filozofije in filozofijo znanosti.

**Dr. Žarko Paić** je profesor filozofije, estetike ter teorije znanosti in novih medijev na Tekstilni fakulteti Univerze v Zagrebu, poleg tega je urednik revij *Tvrđa* in *Evropski glasnik*. Objavil je več pesniških zbirk in okoli dvajset filozofskih knjig (med njimi: *Politike identiteta: Kultura kao nova ideologija, Posthumano stanje: Kraj čovjeka i mogućnosti druge povijesti, Slika bez svijeta: Ikonoklazam suvremene umjetnosti, Vizualne komunikacije: uvod, Totalitarizam?, Doba oligarhije: Od informacijske ekonomije do politike događaja, Theorizing Images, Sfere eksistence*), ki ga uvrščajo med najplodnejše intelektualce na Hrvaškem. Za njegovo misel je značilna tenzija med temeljno eksistencialno izkušnjo sveta ter številnimi vidiki njegovega obvladovanja in prevlade, ki preraščajo v totalitarizem »praktičnega« ali »tehničnega« tipa. Posebno pozornost namenja prepletu ideologij, kapitala, socialnosti, tehnoznanosti, medijev, kulturnega, akademskega in religijskega pogona v vsesplošni mobilizaciji subjektivnosti, ki ne zastopa več razsvetljenskega projekta, marveč se preobraža v posthumanih projektih. Vprašanje, ki bo v pogovoru posebej obravnavano, je, ali si s totaliziranjem njihovega učinka ne utira poti novi totalitarizem 21. stoletja.

**Janko Rožič** jearhitekt, urbanist, esejist in kulturni delavec. Deluje kot arhitekt v svobodnem poklicu, kot urednik ter publicist v literarnih in filozofskih revijah ter vodja kulturnega programa v hostlu Celica, KUD Sestava. Skozi teoretično in praktično delo, ki temelji na uvidih v prostorske in jezikovne vzorce, lastno ustvarjalnost povezuje z najsodobnejšimi umetniškimi, znanstvenimi in filozofskimi koncepti ter z najstarejšimi modrostmi. V skladu z izvirno razvito metodologijo v delu in delovanju povezuje naravo in kulturo v smeri razvoja, ki ni samo trajnosten, temveč zares trajen. Je avtor številnih člankov, razprav in esejev v arhitekturnih in kulturnih revijah.

**Dr. Bojan Žalec** je bil rojen leta 1966 v Ljubljani. Je višji znanstveni sodelavec in predstojnik Inštituta za filozofijo in družbeno etiko Teološke fakultete Univerze v Ljubljani. Na isti ustanovi predava zgodovino filozofije, etiko, filozofsko antropologijo, sodobno filozofijo ter predmet človekove pravice, verska svoboda in svetovna verstva.

**Dr. Cvetka Toth** (1948) je redna profesorica za ontologijo in metafiziko, pri čemer omenjene predmete predava na oddelku za filozofijo Filozofske fakultete v Ljubljani. Področja njenega širšega znanstvenoraziskovalnega in predavateljskega delovanja so ontologija, metafizika, etika in aksiologija. Predava in strokovno sodeluje s Hebrejsko univerzo v Izraelu ter z Regensburško in Münchensko univerzo v Nemčiji.

**Dr. Paula Arizpe** je diplomirala iz filozofije na Univerzi Panamericana ter iz študij filozofije izobraževanja v Ciudadu de Méxicu. Doktorat je opravila na Univerzi v Navarri, Španija.

Sodeluje pri projektih v tujini izobraževanja. Njena naloga je povezati celovito človeško ekologijo z ustvarjanjem dialoga med biokemijo in duhovno prehrano.

**Dr. Ouyang Kang** je vodilni profesor filozofije na Univerzi Huazhong v Wuhanu (HUST), dekan Inštituta za državno upravljanje, direktor Inštituta za filozofijo, direktor Inštituta za socialne informacijske študije na Univerzi za znanost in tehnologijo Huazhong ter tudi direktor Centra za znanstveni napredek in človeškega duha, prodekan Šole narodnega duha HUST in glavni urednik revije HUST za družbene vede. Leta 1988 je diplomiral na Kitajski univerzi Renmin in 1992 opravljal naloge predsednika oddelka za politiko na Univerzi Shanxi Normal, 1995 na Katedri za filozofijo in 1999 na Dekanatu za humanistične vede na Univerzi Wuhan. Na HUST dela od oktobra 2000. Študiral je kot doktorski raziskovalec in gostujoči profesor na Oddelku za filozofijo Univerze v Londonu v obdobju 1995/96.

Dr. Ouyang je vodilni znanstvenik na področjih filozofije, nacionalnega duha, medkulturnih študij, socialne epistemologije, socialnih informacij, globalnega upravljanja in upravljanja države na Kitajskem. Objavil je več kot deset knjig.

**Dr. Andrej Ule** je redni profesor za analitično filozofijo in teorijo znanosti, preučuje strukturalno teorijo znanosti in filozofijo Ludwiga Wittgensteina. Septembra in oktobra l. 1995 je gostoval na Augsburškem kolidžu v Minneapolisu, ZDA, sicer pa stalno sodeluje s številnimi filozofskimi strokovnjaki in ustanovami v Sloveniji in tujini.